ปรมาจารย์ลัทธิมาร

เนื้อเรื่อง

ปรมาจารย์อี๋หลิง เว่ยอู๋เซี่ยน สิ้นชีพ ณ เนินป่าช้า ว่ากันว่ากายแหลกเหลว ไร้ร่างให้ดินกลบฝัง ทว่าด้วยพฤติกรรมเลวทรามต่ำช้าที่ระบือไกล ผู้คนจึงพากันยินดีที่เขามอดม้วย และไม่ว่าใครก็คงคาดไม่ถึงว่า เวลาผ่านไปสิบกว่าปี จะมีใครบางคนใช้อาคมต้องห้าม ยอมอุทิศร่างให้เขาฟื้นคืน!
ด้วยมีศัตรูอยู่ทุกหัวระแหง 
เว่ยอู๋เซี่ยนจำต้องปิดบังตัวตนสุดชีวิต แม้จะทำได้ยากเย็นเต็มที เมื่อต้องเผชิญหน้ากับภูตผีปีศาจร้ายกาจ และตระกูลเซียนที่เคยล้อมปราบ รวมถึงคู่รักคู่แค้นอย่าง หลานวั่งจี

นิยาย

นวนิยายต้นฉบับชื่อ ม๋อเต้าจู่ชือ Mo Dao Zu Shi แปลตรงตัวว่า ปรมาจารย์ลัทธิมาร ประพันธ์โดยนักเขียน โม่เซียงถงซิ่ว (Chinese: 墨香铜臭) ตีพิมพ์ทางออนไลน์แพลตฟอร์ม Jinjiang Wenxuecheng (Chinese: 晋江文学城)  และตีพิมพ์เป็นรูปเล่มโดยสำนักพิมพ์ Pinsin Studio (Chinese: 平心工作室) ในปี ค.ศ. 2016 เป็นภาษาจีนอักษรตัวเต็ม และตีพิมพ์โดย Sichuan Literature and Art Publishing House (Chinese: 四川文艺出版社) ในปี ค.ศ. 2018 เป็นภาษาจีนอักษรตัวย่อ และถูกนำไปแปลเป็นภาษาอื่น ได้แก่ เวียดนาม ไทย เกาหลี
ในไทยใช้ชื่อ ปรมาจารย์ลัทธิมาร ตีพิมพ์โดยสำนักพิมพ์เบเกอรี่บุ๊ค แปลโดย อลิส วางแผงครั้งแรก มี.ค.2562   มีทั้งหมด 5 เล่มจบ   ภายในเดือนกันยายนปีเดียวกัน ปรมาจารย์ลัทธิมาร เล่ม 1 ตีพิมพ์ซ้ำไปแล้วถึง 5 ครั้ง

ฉบับหนังสือการ์ตูน

หนังสือการ์ตูน หรือ มันฮวา ใช้ชื่อเดียวกันคือ Mo Dao Zu Shi วาดโดย ขวงเฟิงชุยขู้ตาง เผยแพร่ออนไลน์โดย KuaiKan Manhua (Chinese: 快看漫画)   บทแรกเผยแพร่เมื่อ 8 ธ.ค.2017 หนังสือการ์ตูนได้รับรางวัล silver award ในประเภท Best Web Popularity Comic Adaption จาก 16th China Animation Golden Dragon Award.
ส่วนในไทยเผยแพร่ออนไลน์ในชื่อเดียวกัน คือ ปรมาจารย์ลัทธิมาร โดยลิขสิทธิ์ Tencent Animation & Comics ทางแพล็ตฟอร์มอีบุ๊คทั้งเวบไซท์ WeComics.in.th และแอพลิเคชั่น WeComics  มียอดวิวมากกว่า 1 ล้านวิว เมื่อวันที่ 30 กันยายน 2562

ฉบับเรดิโอดราม่า

ม๋อเต้าจู่ชือ มีละครวิทยุ (จีน: 魔道祖师广播剧; พินอิน: Módào zǔshī guǎngbòjù) ผลิตโดย Polar Penguin Studios  ออกอากาศทางเว็บไซต์วิทยุออนไลน์ MissEvan.com ในประเทศจีน (จีน: 猫耳FM), มีทั้งหมด 3 ภาค

ฉบับการ์ตูนทีวี

การ์ตูนทีวีใช้ชื่อเดียวกันคือ Mo Dao Zu Shi  ชื่อภาษาอังกฤษว่า The Founder of Diabolism  สร้างโดย Tencent Penguin Pictures และ B.C May Pictures  ผลิตโดย G.CMay Animation & Film  ออกอากาศครั้งแรกปี ค.ศ.2018    มีทั้งหมด 3 ภาค
ภาค 1 Qian Chen Pian (Chinese: 前尘篇) จำนวน 15 ตอน ออกอากาศวันที่ 9 กรกฏาคม 2018
ภาค 2 Xian Yun Pian (Chinese: 羡云篇) จำนวน 8 ตอน ออกอากาศวันที่ 1 สิงหาคม 2019 

ภาค 3 จำนวน ??? ออกอากาศในปี 2020
ฉบับการ์ตูนทีวีได้รับเสียงวิจารณ์ที่ดีมากจากการผลิตและเนื้อเรื่องที่มีคุณภาพสูง ทำให้มีแฟนจำนวนมากทั้งในประเทศจีนและต่างประเทศ
เมื่อออกฉายในประเทศจีน ได้กลายเป็นการ์ตูนโด่งดังในทันที มียอดวิวกว่า 1.74 พันล้านวิวทาง Tencent Video เมื่อธันวาคม 2018   การ์ตูนได้รับเรตติ้ง Douban ที่ 8.9 จาก 10 ทำให้เป็นหนึ่งในการ์ตูนที่มีเรตติ้งดีที่สุดในปี 2018 ในประเทศจีน
สำหรับในไทยออกฉายออนไลน์ในชื่อเดียวกัน คือ ปรมาจารย์ลัทธิมาร ทางสตรีมมิ่งแพล็ตฟอร์ม WeTV

ฉบับละครโทรทัศน์

ละครโทรทัศน์ออนไลน์ ดัดแปลงจากนวนิยาย ชื่อเรื่องภาษาจีนว่า เฉินฉิงลิ่ง Chén Qíng Lìng (Chinese: 陈情令)  ชื่อภาษาอังกฤษว่า The Untamed และชื่อไทยยังคงใช้ชื่อดั้งเดิมคือ ปรมาจารย์ลัทธิมาร สร้างโดยTencent Penguin Pictures และ New Style Media  นำแสดงโดย เซียวจ้าน และ หวัง อี้ป๋อ ออกอากาศทาง Tencent Video ในประเทศจีน พร้อมกับการออกอากาศทาง WeTV ในประเทศไทย ตั้งแต่ 27 มิ.ย. ถึง 20 ส.ค. 2562  จำนวนทั้งสิ้น 50 ตอนจบ

ฉบับภาพยนตร์

ฉบับภาพยนตร์ จะมี 2 ภาค โดยใช้ชื่อ The Living Dead เป็นภาคแยกของซือจุยกับเวินหนิง โดยจะฉายวันที่ 31 ธันวาคม 2019 และ  Fatal Journey เป็นภาคแยกระหว่างสองพี่น้องตระกูลเนี่ย เนี่ยหวายซัง เนี่ยหมิงเจวี๋ย และจินกวงเหยา ที่ยังไม่มีรายละเอียดวันกำหนดฉายออกมา